**নন্দমবক্কম** দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলায় চেন্নাই শহরের উপকণ্ঠে পল্লাবরম তহশিলে অবস্থিত একটি জনবসতিপূর্ণ শহর। চেন্নাইয়ের দক্ষিণ প্রান্তে অবস্থিত এই শহরটি মূলত নগর পঞ্চায়েত৷ ২০১১ খ্রিস্টাব্দের শেষের দিকে তামিলনাড়ু সরকার এটিকে চেন্নাই জেলার অন্তর্ভুক্ত করে নেয়৷

জনতত্ত্ব
--------

২০০১ খ্রিস্টাব্দের জনগণনা অনুসারে নন্দমবক্কমের জনসংখ্যা ছিলো ৯,০৯৩ জন৷



| ধর্মভিত্তিক জনগণনা-২০১১ |
| --- |
| ধর্ম |  | শতাংশ(%) |
| হিন্দু |    | ৮৬.৩৩% |
| মুসলিম |    | ২.৩২% |
| খ্রিষ্টান |    | ১০.৯৯% |
| শিখ |    | ০.১৬% |
| বৌদ্ধ |    | ০.০১% |
| জৈন |    | ০.০৪% |
| অন্যান্য |    | ০.০০% |
| অবিবৃত |    | ০.১৬% |

২০১১ খ্রিস্টাব্দে ভারতের জনগণনা অনুসারে নন্দমবক্কম শহরের জনসংখ্যা ছিলো ১১,২৩৯ জন, যার মধ্যে পুরুষ ৫,৫৬১ জন ও নারী ৫,৬৭৮ জন অর্থাৎ প্রতি হাজার পুরুষে নারী সংখ্যা ১,০২১ জন৷ ছয় বছর অনূর্ধ্ব শিশু সংখ্যা ১,২০৭ জন, যা মোট জনসংখ্যার ১০.৭৪ শতাংশ৷ শহরের মোট পরিবার সংখ্যা ২,৯৩০ টি৷ শহরের মোট সাক্ষরতার হার ৯১.৯৪ শতাংশ, যেখানে পুরুষ সাক্ষরতার হার ৯৫.৫৭ শতাংশ ও নারী সাক্ষরতার হার ৮৮.৪১ শতাংশ৷

অবস্থান
-------

নন্দমবক্কমের উত্তর দিকে জাফরখানপেট, উত্তর-পূর্ব দিকে গিণ্ডি, পূর্বদিকে সেন্ট থমাস মাউন্ট, দক্ষিণ-পূর্ব দিকে আলান্দুর, দক্ষিণ দিকে পল্লাবরম, পশ্চিম দিকে মনবক্কম ও উত্তর-পশ্চিম দিকে রামাপুরম অবস্থিত।

ইতিহাস
------

রামায়ণের সময়ে এখানে পণ্ডীমুনি বাস করতেন৷ তার দুরূহ রোগ ধরা পড়লে টানা দশবছর তিনি এই রোগমুক্তির জন্য এক পায়ে শ্রীরামের স্তুতি করা শুরু করেন৷ রাম তাঁকে বিবাহিত জীবনে প্রশস্তি সন্ধানের পরামর্শ দেন৷ তার পরামর্শ মতো তিনি ব্রাহ্মণকন্যা বৃন্দা মুতায়িকে বিবাহ করেন৷ বৃন্দাদেবী একটি পাহাড়ে ফুলের মালা তৈরি করতেন, বর্তমানে তা বৃন্দামালা নামে পরিচিত৷ পরে অতিবিকৃত হয়ে তা বরঙ্গীমালা নাম পায়৷ এ অঞ্চল ত্যাগের পূর্বে ভৃঙ্গি ঋষি শ্রীরামকে আমন্ত্রন করলে তিনি রাজী হন৷ রামের জন্য তিনি ছোট নন্দবন তৈরি করেন৷ মনে করা হয় কিছুদিন যাবৎ শ্রীরামের বাস করার কারণেই নিকটবর্তী রামাপুরম নামটি এসেছে৷

স্বাধীনতালাভের পর ১৯৪৮ খ্রিস্টাব্দে হাতে করা খাদির কাজের জন্য নন্দমবক্কমে একটি বিপণন কেন্দ্র তৈরি করা হয়৷ সেন্ট থমাস মাউন্টে অবস্থিত মূর্তিটি বহু পুরানো৷

১৯৫২ খ্রিস্টাব্দে নন্দমবক্কমের পূর্বপ্রান্ত বরাবর মাদ্রাজ ওয়ার সেমেটারি প্রতিষ্ঠিত হয়৷ শ্রী কামরাজের মুখ্যমন্ত্রী থাকাকালীন রাশিয়ার সহায়তায় এখানে শল্য চিকিৎসার যন্ত্রোৎপন্ন কল তৈরি হয়৷ ১৯৬৫ খ্রিস্টাব্দের সেপ্টেম্বর মাসে এই প্রকল্পটি ইন্ডিয়ান ড্রাগস এন্ড ফার্মাসিউটিক্যাল লিমিটেড-এর আওতাভুক্ত করা হয়৷ ১৯৯৪ খ্রিস্টাব্দে এটির বৃহত্তর অংশ বন্ধ হয়ে যায়৷

দিল্লির বাইরে ইন্ডিয়া ট্রেড প্রোমোশন অর্গানাইজেশন আয়োজিত প্রথম অনুষ্ঠান চেন্নাই ট্রেড সেণ্টারটি ২০০১ খ্রিস্টাব্দের জানুয়ারি মাসে নন্দমবক্কমে আয়োজিত হয়৷

তামিলনাড়ুর ১৬৩ টি বিজ্ঞাপিত এলাকার মধ্যে নন্দমবক্কম একটি৷

তথ্যসূত্র
---------

1. ↑  "Census of India 2001: Data from the 2001 Census, including cities, villages and towns (Provisional)"। Census Commission of India। ২০০৪-০৬-১৬ তারিখে মূল থেকে আর্কাইভ করা। সংগ্রহের তারিখ ২০০৮-১১-০১।
2. ↑  "Population By Religious Community - Tamil Nadu" (XLS)। Office of The Registrar General and Census Commissioner, Ministry of Home Affairs, Government of India। ২০১১। সংগ্রহের তারিখ ১৩ সেপ্টেম্বর ২০১৫।
3. ↑  "Census of India 2011: Data from the 2011 Census, including cities, villages and towns (Provisional)"। Census Commission of India।
4. ↑
5. ↑
6. ↑  *The Madras Journal of Co-operation, Volumes 40-41*। ১৯৪৮। পৃষ্ঠা 490।
7. ↑  "Are all memorials really throbbing with life?"। *The Hindu*। ১৭ জুলাই ২০০৭। ২৪ আগস্ট ২০০৭ তারিখে মূল থেকে আর্কাইভ করা। সংগ্রহের তারিখ ২২ জানুয়ারি ২০২১।
8. ↑  *Madras labour gazette, Volume 4*। Commissioner of Labour & Director of Employment। ১৯৬২। পৃষ্ঠা 964।
9. ↑  *Southern economist, Volume 5*। Mrs. Susheela Subrahmanya। ১৯৬৬। পৃষ্ঠা 39।
10. ↑  G. R. Rao (১৯৬৭)। *Progressive Madras State: a saga of integrated development*। Hindusthan Chamber of Commerce। পৃষ্ঠা 95।
11. ↑  *Research and industry, Volume 10*। Council of Scientific and Industrial Research। ১৯৬৫। পৃষ্ঠা 380।
12. ↑  "Chennai Trade Centre"। India Trade Promotion Organisation। ২১ অক্টোবর ২০০৬ তারিখে মূল থেকে আর্কাইভ করা। সংগ্রহের তারিখ ১০ সেপ্টেম্বর ২০১০।
13. ↑  Madhavan, D. (২০ ডিসেম্বর ২০১২)। "National Institute of Siddha modifies expansion plan"। *The Hindu*। Chennai: The Hindu। সংগ্রহের তারিখ ২৩ ডিসে ২০১২।